Probeer dié behandeling vir 'n fotomooi-voorkoms | Sarie
Almal wik-en-weeg oor watter foto's die beste keuse vir hul SARIE Voorbladgesig-inskrywing gaan wees. Ons het met Yolandé Swanepoel, hoof van programontwikkeling by die Isa Carstens Akademie, gesels oor 'n behandeling wat sal help.
Al ooit gehoor van dermaplaning? Dit is 'n vorm van afskilfering waar 'n spesiale chirurgiese lemmetjie gebruik word om dooie velselletjies en fyn haartjies op jou veloppervlak te verwyder. Die behandeling is al vir 'n tyd lank 'n gonswoord in die skoonheidswêreld danksy 'n magdom Instagram-plasings wat wys hoe mense dié unieke behandeling ondergaan en ná die tyd spog met 'n superstralende vel.
Die terapeut beweeg die lemmetjie in kort, vinnige hale oor jou vel terwyl sy jou vel effens styf trek. So word die oppervlak mooi egalig afgeskilfer en as 'n bonus word die fyn haartjies op jou gesig ook verwyder, sê Yolandé.